Black metal -yhtye Burzumista, puukottamisesta ja kirkkojen polttamisesta tunnettu Varg Vikernes on pidätetty epäiltynä Ylivieskan kirkon tuhopoltosta. Historiallinen kirkko on rakennettu jo vuonna 1786. Silminnäkijähavaintojen mukaan Vikernes olisi hiippaillut mustaan kylpytakkiin pukeutuneena kirkkoon ja sytyttänyt sen palamaan bensiinillä ja tulitikuilla. Tutkinnanjohtaja Riku Mäkinen kertoo epäilysten heränneen kun tapahtumapaikalta löydettiin Casio-merkkinen keyboard, josta soi repeatilla kaksi nuottia. Vikernesin mukaan on täysin sattumaa, että hänen tulevan albuminsa avaukappale soi rikospaikalla. Vikernesin mukaan on myös sattumaa, että Ylivieskan kirkon palavat rauniot koristavat ”Aske II” -nimen saaneen levyn kantta.



